Kansan Tahto

Kansan Tahto on suomalainen sanomalehti. Se ilmestyi sanomalehtimuotoisena vuoden 2015 loppuun asti ja aikakauslehtenä vuosina 2016–2023. Lehti lakkautettiin vuoden 2023 lopussa taloudellisten vaikeuksien vuoksi mutta lehti on tätä ennen lakkautettu tai lakkautunut eri syistä kymmenisen kertaa. Nettilehden varalle on jo suunnitelmia. Kansan Tahto oli Suomen Sosialidemokraattisen Puolueen (SDP), Suomen Sosialistisen Työväenpuolueen (SSTP) ja Suomen Kansan Demokraattisen Liiton (SKDL) kannattaja. Vasemmistoliiton perustamisesta (1990) lähtien se määritteli itsensä ”Pohjois- Suomen vasemmistolehdeksi”. Elokuussa 2018 Kansan Tahto lanseerattiin koko Suomen vasemmistolehdeksi. thumb|300px|Kansan Tahdon toimitus on päätoimittajansa Yrjö Mäkelinin mukaan nimetyllä Mäkelininkadulla, sen ja Pakkahuoneenkadun risteyksessä olevan Oulun Järjestötalon 1950-luvulla rakennetussa toimisto-osassa. Lehteä kustansi vuodesta 1945 alkaen Kustannusosakeyhtiö Kansan Tahto Oy (vuodesta 2016 lähtien Kansan Tahto Oy). Lehti myönsi vuosittain Kansan Tahto -mitalin. Vasemmistoliitto lopetti lehden puoluelehtituen vuoden 2016 alusta, samoin kuin tuen Satakunnan Työlle ja Ny Tidille. == Historia == Kansan Tahdon perusti samanniminen sanomalehtiosuuskunta vuonna 1906 ”köyhien ja sorrettujen äänenkannattajaksi”. Lehti alkoi ilmestyä säännöllisesti Oulussa 3. helmikuuta. SDP:n puoluelehtioikeudet se sai samana vuonna Oulun puoluekokouksessa. Päätoimittaja Yrjö Mäkelin haastettiin vuonna 1911 oikeuteen. Tuomion julistuksen jälkiseurauksena Kansan Tahto lakkautettiin vuoden 1914 syksyllä. Tilalle ilmestyi vuonna 1914 Joutohetki-niminen lehti, jonka näytenumero ilmestyi 1915. Keväällä 1915 lehti aloitti uudelleen nimellä Oulun Sanomat, millä nimellä se jatkoi vuoteen 1917. Mäkelin istui tuomionsa vuosina 1915–1916.Kansan Tahto 70 vuotta, s. 28–42. Suomen sisällissodan aikana valkoisten Oulun osasto tuhosi lehtipainon ensimmäisen kerran 2. helmikuuta ja uudelleen 9. syyskuuta 1918Kansan Tahto 70 vuotta, s. 44. Sosiaalidemokraattien omistama ja Otto Karhin johtama Oulun Kirjateollisuus Osakeyhtiö aloitti lehden julkaisemisen uudelleen vuonna 1919 nimellä Pohjan Kansa, jota käytettiin vuoteen 1922. Viranomaisten julkaisukieltojen takia lehti ilmestyi myöhemmin nimellä Uusi Pohjan Kansa (1923)Kansan Tahto 70 vuotta, s. 71–73 sekä Pohjan Voima (1924–1930)Kansan Tahto 70 vuotta, s. 81. Vuodesta 1919 lehti oli SSTP:n ja sen seuraajajärjestöjen äänenkannattaja kesäkuuhun 1930, jolloin sen ilmestyminen estettiin Lapuan liikkeen ajamia niin sanottuja kommunistilakeja ennakoiden. Vuonna 1945 Kansan Tahto alkoi ilmestyä uudelleen Pohjolan työtätekevän kansan, käytännössä SKDL:n Pohjois- Suomen piirijärjestöjen äänenkannattajana. Se siirtyi Vasemmistoliiton hallinnoimaksi 1990. === Päätoimittajat === * Kalle Hämäläinen, toukokuun loppuun 1906Kansan Tahto 70 vuotta, s. 8 * suutari Antti Kallio, 1906–1907 * sanomalehtimies ja kansanedustaja Yrjö Mäkelin, 1907–1914 * kirjaltaja I. V. Korkeakangas, 1919–1921 * kirjaltaja Wäinö Jousi, 1922–1923Suomen lehdistön historia, s. 272 * Niilo Nikkilä (nimimerkki Kärkevä), 1945–1957 * Into Kangas (nimimerkki Oskari), 1957–1983 * Yrjö Rautio (nimimerkki Seppä), 1983–1988 * Eero Matero, 1988–31.1.2009 * Tuomas Talvila, 1.2.2009–31.8.2014 * Tuula Leskinen, 1.9.2014–31.12.2015 * Tero Kaikko, 1.1.2016– == Lähteet == * Päiviö Tommila (päätoimittaja): Suomen lehdistön historia. Kustannuskiila-WSOY, 1988. ISBN 9516571565. * === Viitteet === == Aiheesta muualla == *Kansan Tahto *Yrjö Mäkelin -seura *Kansan Tahdon ensimmäinen numero digitoituna Kansalliskirjaston sivuilla Luokka:Kansandemokraattiset lehdet Kansan Tahto Luokka:Suomalaiset sanomalehdet Luokka:Suomen sosialistinen työväenpuolue